Dobrodružná výprava vydier
2017-02-04 10:30 - 15:00 (Europe/Helsinki)
Ahojte vydry a rodicia 😉
v sobotu by sme chceli vyrazit opat na vypravu do Malych Karpat.
Vzhladom na mnozstvo napadnuteho snehu a jeho postupne topenie sa – sa domov suchi urcite nevratime – takze bude dolezite, aby chlapci mali nepremokavu obuv a vhodne oblecenie – nie rifle a pod…
Stretavame sa 10:30 pri oratku na Kopanke, odtial pojdeme autami
Planovany prichod na Kopanku je cca o 15:00
Tesime sa na vas 😉
Cierny medved a Mudry dub

Stretnutie v Samarii Hlohovec
2017-02-11 14:00 - 16:00 | Dobrovoľnícke centrum Samaria, Podzámska 4 , Hlohovec, 920 01, Slovakia (Slovak Republic)
Milí rodičia, milé dievčatá z Hlohovca a okolia!
veľmi radi Ťa/Vás privítame, spolu s rodičmi, na prvom stretnutí, ktoré sa bude konať v sobotu 11.2. 2017 v Dobrovoľníckom centre Samaria o 14 hodine. (bližšie pozri na plagáte pod týmto textom).
Kým sa budeme s rodičmi rozprávať o tom, čo je skauting a čo môžu dievčatá vďaka nemu zažiť, ako budeme fungovať počas roka a pod. zatiaľ skautky (strážkyne) si pre Vás pripravia stopovačku po meste. Pôjdete po stopách záhadnej panej, ktorej tajomstvo možno práve Ty odhalíš. Popri tom sa niečo naučíš o svojom meste, o prírode, niečo o skautingu. Nečakaj, že budeš sedieť iba za stolom 🙂 Naopak, obleč sa, obuj sa do terénu, pretože budeš v pohybe…
Ak poznáš v triede, medzi kamoškami niekoho, kto má rád prírodu, dobrodružstvo, radosť a veselosť, oslov ju tiež a daj mi vedieť, či príde s Tebou.
Budeme sa na Vás tešiť!!!
Verča

Vlčia svorka
2017-02-11 15:00 - 17:00 | Skautská klubovňa Fortuna, Františkánska 34, Trnava
Nazdar vĺčatá stretneme sa už túto sobotu od tretej popoludní v klubovni na Františkánskej v Trnave. Prineste si zo sebou zápisník pero desiatok uzlovačku niečo malé pod zub a na pitie. Povieme si niečo o sľube vlčata, vyskúšame si spolu ošetrovanie drobných rán a ešte mnoho iného.
Teším sa na vás, Akela.

Roverská potulka
2017-02-21 18:30 - 21:30

Roverská výprava Kahlenberg
2017-03-04

Výprava vydier do Malých Karpát
2017-03-11 10:30 - 16:00
Ahojte vydry a rodicia,
po dlhsom odpocinku opat vyrazame na skautsku stopu 😉
Este pred planovanou navstevou bane 18teho marca, ktora sa stretla s vasimi pozitivnymi ohlasmi,
vyrazime najblizsiu sobotu – t.j. 11. marca – na vypravu do Malych Karpat.
Logistika standardne – stretavame sa o 10:30 pri oratku na Kopanke, odtial ideme autami.
Planovany prichod medzi 15-16h.
S velkou pravdepodobnostou budeme tentokrat opekat.
Tesime sa na vas
Cierny medved a Mudry dub

Výprava vydier do Hodruše-Hámrov
2017-03-18 07:00 - 17:30 | Baňa Starovšechsvätých, Hámre 786, Hodruša, 966 63, Slovenská republika
Ahojte vydry a rodičia 😉
túto sobotu vyrážame na banícku výpravu do Banskej Hodruše.
Všetky podrobnosti sú v priloženom súbore – pozorne si ich prosím prečítajte.
Vďaka
Tešíme sa
Čierny Medveď a Múdry Dub
Priložený súbor – informácie

Výlet pre rodiny z Hlohovca
2017-03-18 14:00 - 18:00 | Pri kláštore františkánov, Františkánske námestie, Hlohovec, 920 01, Slovenská republika

Jarné upratovanie Štrkov
2017-04-01 13:00 - 17:00 | lokalita Štrky, Štrky, Trnava, 917 01, Slovenská republika
Aj tento rok sme v spolupráci s mestom Trnava pripravili jarné upratovanie Štrkov. Akcie sa môžu zúčastniť všetci skauti, vrátane tých najmenších, rodičia a súrodenci.
Miesto stretnutia: Ulica pri Kalvárii (parkovisko pri M-Expres Sped).
Našim cieľom je vyzbierať odpadky a vyčistiť pozemky od parkoviska pri M-Expres Speed po oboch stranách cesty po severný obchvat Trnavy. Podľa časových možností budeme pokračovať od severného obchvatu k areálu strelnice (s výnimkou lesíka pri strelnici, ktorý sa čistil minulý rok).
Tešíme sa na Vás a veríme, že aj počasie bude priať tejto dobrej veci.
Juraj Ďuratný

Dotyky s prírodou pre deti z Hlohovca
2017-04-08 14:00 - 17:00 | Pri kláštore františkánov, Františkánske námestie, Hlohovec, 920 01, Slovenská republika
Mokrý variant: V prípade dažďa sa stretneme pred Samáriou (Podzámska č.4) a budeme mať program pod strechou.

Výprava vydier Slepý vrch
2017-04-08 14:00 - 18:00
Ahojte chalani a rodičia 😉
túto sobotu – 8.apríla, opäť vyrazíme na výpravu.
Tentokrát do lesa za Dolnými Orešanmi a bude to poobedná výprava.
Stretneme sa o 14:00 pred oratkom na Kopánke, odtiaľ pôjdeme autami do Dolných Orešian a pozrieme sa na Slepý vrch z inej strany.
Ešte stále je sezóna medvedieho cesnaku, pľúcnika… tak kto bude chcieť doniesť domov nech si donesie napr. textilnú tašku…
Plánovaný príchod okolo 18:00.
Teším sa na vás
Múdry dub

Výlet na Katarínku
2017-04-23 | Katarínka, Katarínka, Dechtice, 919 53, Slovakia (Slovak Republic)
Pozývame 😉
Kto zvládne 10 km pešej turistiky (vraj to zvládajú aj školopovinné deti), nech príde 8:45 na železničnú stanicu v Trnave a pôjdeme spolu vlakom na Bukovú (zastávka je mimo obce).
Ktorí chcete prísť priamo na Katarínku na sv. omšu o 14:15, môžete prejsť autom poľnou cestou na parkovisko označené ako Nové Hory (mapa). Odtiaľ je to cca 20min peši.
Zoberte si aj nejakú tú slaninku, špekačku, klobásku, chlebík … kto čo uzná za vhodné, lebo po sv. omši a po hrách určite vyhladneme.
Dovoz a odvoz si každý zabezpečuje sám, alebo ako sa už medzi sebou dohodnete 🙂
Verča
Viac info tu:

RSácka potulka
2017-04-25 18:30 - 21:30

Výprava vydrieho brlohu
2017-05-13 10:00 - 16:00
Ahojte vydry a rodičia 😉
už túto sobotu vyrážame opäť na výpravu.
Stretneme sa o 10:00 na Kopánke pred oratkom.
Tentokrát sa autami odvezieme na Zochovu chatu, odkiaľ vyrazíme do tamojších lesov.
Okrem proviantu si nezabudnite skautské tričká a šatky (kto má), náhrdelník z pazúrov a zápisník a pero – budeme ich potrebovať.
Zase sa niečo nové naučíme – trochu prezradím, že sa napríklad pokúsime urobiť sadrové odliatky stôp, ktoré nájdeme.
Plánovaný príchod do Trnavy k oratku je okolo 16:00 .

Tešíme sa na vás
😉
Čierny medveď a Múdry dub

Deň rodiny 2017
2017-05-21 15:00 - 19:00 | Trnava, Trnava, 91701, Slovenská republika
Vkladáme sem pozvanie od organizátora:

Tento rok už ôsmykrát privítame všetky rodiny s deťmi na celoslovenskom podujatí Deň rodiny, ktorý sa uskutoční v nedeľu 21. mája 2017. Organizátorom podujatia je Centrum pomoci pre rodinu v spolupráci s Mestom Trnava.
Deň rodiny si pripomenieme na spoločnej sv. omši o 11.00 hod. u jezuitov, ktorá je pravidelne venovaná rodinám s deťmi. Zábavno-kultúrne podujatie sa začne o 15.00 hod. v Mariánskej sále – vstup z Františkánskej ulice. V kultúrnom programe vystúpi známy pesničkár pre deti Miro Jilo, moderovať bude Paulína Ištvancová. Nebudú chýbať detské vystúpenia známych trnavských súborov Drienka, Alegria a Candy klub a Katka Vyskočová.
Na nádvorí pred Mariánskou sálou bude pripravený sprievodný program, nafukovacie atrakcie, vozenie detí na koníkoch a iné zaujímavé aktivity.
V sprievodnom programe sa budú prezentovať neziskové organizácie, ktoré zameriavajú svoju činnosť na pomoc rodinám. Deň rodiny bude trvať až do 19.00 hod.

Radi sa tam s Vami stretneme a zabavíme aj my skauti 😉

Ukončenie skautského roka 2016/17
2017-06-25 09:00 - 16:30 | Splavma, Osada 1, Nová Dedinka, 900 29, Slovenská republika
Skautský rok sa nám pomaly napĺňa, ale dobrodružstvo nekončí… práve naopak, čaká nás niečo nové! Keď zaznejú tamtamy nad riekou a nepriateľskí sledovia bedlivo pozorujú tábor…

… pozývame vás všetky vydry, vĺčatá, skautov, roverov, strážkyne, súrodencov a rodičov stráviť tento akčný deň spolu ako skautská rodina! ?
Stretneme sa na brehu Malého Dunaja, v areáli SPLAVMA v lokalite Osada 1 v blízkosti obce Nová Dedinka za Sencom – viď nižšie Google-mapa. Odporúčaná trasa je po starej bratislavskej ceste cez Senec, vo Veľkom Bieli sa odbočuje doľava na Novú Dedinku. V obci Nová Dedinka treba prejsť po hlavnej ceste až na koniec obce a hneď odbočiť doprava na Bernolákovo. Na tejto ceste sa asi po kilometri odbočuje pred mostom doľava na odbočku, v ktorej je značka “Zákaz vjazdu” – správca areálu o nej vraví ako o poznávacom znamení ?. Ďalej viď fotky dolu.
Čo si zažijeme?
POZOR! ZMENA vzhľadom na riziko búrok v poobedných hodinách:
9:00 nácvik piesní na sv. omšu
9:30 sv. omša pod vŕbami
10:30 nástup oddielov a ceremónia ukončenia roka
11:00 uvedenie dobrodružnej indiánskej hry. Bude to veľká rodinná hra, rátame so zapojením sa mamín, tatinov, súrodencov.
13:00 vyhodnotenie veľkej hry a táborák s piknikom – spoločne na lúke z vlastných prinesených zásob. Môžeme sa navzájom ponúkať dobrotami a robiť si takto ochutnávky medzi sebou. Dá sa aj opekať pri ohnisku.
Ak počasie dovolí –
14:30 voľné člnkovanie pre rodičov s deťmi, za pomoci roverov.
16:30 predpokladaný záver. Kto sa neponáhľa domov, môže zotrvať na bonusovom minisplave o dĺžke 3,3 km k mostu pri Tomášove (trvanie asi hodinu).
Nezabudnime si pre každý prípad pršiplášte. Ak by nás prekvapila búrka, nezostávame vonku pod stromami ale schováme sa v autách.
Všetci ste srdečne pozvaní zažiť to spolu, tešíme sa na vás! ?
Vojto, Múdry dub, Akela, Márty, Verča, Dandy
PS: Na prvých dvoch fotkách je odbočka k areálu SPLAVMA – z cesty medzi Novou Dedinkou a Bernolákovom treba odbočiť doľava (smerom, kde stojí strieborné auto).

Letný skautský tábor
2017-07-17 - 2017-07-30 | Brezina, Brezina, 076 12, Slovenská republika
Tábor – kúzelné slovo plné vzrušenia, vône dobrodružstva a romantiky, predtucha zážitkov, ktoré sa nedajú zažiť inde.
“Poď so mnou tam,
kde nebo je vysoké a modré,
kde oblaky biele rýchlejšie než kde inde plynú.
Počuješ tú pieseň vetrov v korunách borovíc?
Počuješ tú pieseň diaľok závratných?
Ticho a velebne šumia hlavy stromov.
Žiara slnka červenavá steká po ich rozpukaných kmeňoch
a vôňa živice ťa omámi.
A večer oheň táborový tam do tmy potom zasvieti
a vyvolá v tebe pocity, ktoré otrasú tvojou dušou.”
Kronika Stratenej stopy
Jaroslav Foglar
Tábor je pre členov oddielu vo veku 12-17 rokov.

MiniTrnava - mesto detí - deň so skautami
2017-08-01 | Trnava, Trnava, 91701, Slovenská republika
Pripravujeme akčný „Deň so skautami“ na 1. augusta, ktorým prispejeme k tomuto trojtýždňovému projektu MiniTrnava.
O čo vlastne ide?
Milé deti,
predstavte si mesto, v ktorom nie sú dospelí. Taxikári, bankári, novinári, záhradníci, kuchári, smetiari, profesori a mnohí ďalší – všetci v tomto meste majú od 8 do 15 rokov a sami sa rozhodujú, ako si tu budú nažívať. Páčilo by sa vám žiť tu?
Ak áno, máme pre vás dobrú správu – budete si to môcť vyskúšať už toto leto od 17. júla do 4. augusta 2017. Pripravujeme pre vás totiž projekt s názvom miniTrnava, v ktorom sa budete môcť hrať na to, ako to funguje v ozajstnom meste medzi dospelými. Tí sa však budú môcť iba prizerať. 🙂
Pravidlá sú jednoduché: ráno prídete do miniTrnavy, dostanete herný preukaz a samy sa rozhodnete, čo by ste chceli robiť. V miniTrnave sú totiž špeciálne peniaze, a ak by ste chceli niečo zaujímavé kúpiť, budete si na to musieť najprv zarobiť. Je na vás, kde sa zamestnáte – môžete pracovať na radnici, v televíznom štúdiu, na pošte, na úrade práce, v redakcii novín…
Ak vás zaujíma viac, sledujte Facebookový profil MiniTrnava – mesto detí

Tábor pre vĺčatá
2017-08-18 - 2017-08-21 | chata na Jahodníku, Smolenice, 919 04, Slovenská republika
Dobrý lov, vlci! 😉

Litmanová 2017
2017-09-14 - 2017-09-17 | Litmanová, Litmanová, Slovakia (Slovak Republic)
roveri a strážkyne!
Prijmite pozvanie na 7.ročník púte do Litmanovej, ktorá sa uskutoční od 14.-17.septembra 2017.
Opäť máme možnosť stretnúť sa všetci spolu, putovať, zažiť dobrodružstvo,poďakovať sa našej Matke za pomoc a ochranu v uplynulom skautskom roku a prosiť o pomoc a ochranu v tom ďalšom. Tento rok nás navyše čaká jedno veľké odhalenie. Príďte a nechajte sa prekvapiť!
Za organizačný tím
Adam Žilinek a Majka Nemčíková

Úvodná oddielovka vĺčat po prázdninách
2017-09-16 15:00 - 17:00 | Skautská klubovňa Fortuna, Františkánska 34, Trnava
Nazdar všetkým vĺčatám a rodičom 🙂
Prázdniny sa nám skončili a s nástupom školského roka nám začína aj ten náš skautský. Týmto vás pozývam na prvé stretko po prázdninách, ktoré sa uskutoční v sobotu 16.09. 2017 v čase od 15:00h do 17:00h vo Fortune.
Program bude jednoduchý:
– od 15:00 do 16:30h sa spolu stretneme a porozprávame si zážitky a prázdninové dobrodružstvá, zároveň si vyhodnotíme zborovú hru „Dobrodružná geografia“, takže máte vĺčatá ešte necelý týždeň na doladenie zápisov zo svojich prázdninových dobrodružstiev. (môžete priniesť aj malé občerstvenie, s ktorým sa dá rozdeliť a hlavne nezabudnite svoj denník so zápismi prázdninových dobrodružstiev)
– od 16:30 do 17:00 pozývam rodičov na také malé „rodičko“, kde vám chcem predstaviť smerovanie našej svorky, resp vĺčat v našom zbore, zároveň vám odovzdám prihlášky na tento rok (ak už budú k dispozícii).
Ocenil by som plnú účasť vĺčat aj rodičov (jeden z rodičov stačí 🙂 nakoľko vo svorke v tomto roku nastanú viaceré pohyby (niektoré staršie vĺčatá prestúpia ku skautom a zároveň prídu nové).
Tešíme sa na Vás, Akela a pomocníci ?

Otvorenie skautského roka 2017/18
2017-09-24 12:30 - 18:00 | Pri starom koryte Váhu, Hrádza, Hlohovec, 920 01, Slovenská republika
VOLÍME VARIANT V PRÍRODE.
Program začne O HODINU NESKôR , teda o 12:30 nácvik piesní pred sv. omšou, o 13:00 sv. omša, viď aj časovanie nižšie – PRÍĎTE UŽ NAOBEDOVANÍ.
Pripravte si termosku s čajom, teplé oblečenie, nepremokavú obuv (pre deti sa hodia aj gumáčiky), pršiplášť, karimatku.
Tentokrát sa prenesieme do obdobia komunizmu – za don Titusom Zemanom. Bude to riadne akčné. Prírodnú scenériu nám bude tvoriť okolie starého koryta Váhu pri Hlohovci.
Autá – parkovanie: Hlohovec, Svätopeterská ulica, trojuholníkové parkovisko viď vyžltená plocha na obrázku.

Od parkoviska presun peši po hrádzi popri Váhu, ako ukazujú červené šípky, do 10 minút. Hrádza je asfaltovaná. Naše miesto bude od hrádze po ľavej ruke, presne pri sútoku nového a starého koryta, na lúke. Nasledovný obrázok ukazuje celú trasu – vpravo dolu je parkovisko, červená bodka je naše miesto.

Časovanie:
12:30 nácvik piesní pred sv. omšou
13:00 sv. omša. Ako kazateľ je pozvaný Peter Jacko z komunity saleziánov v Trnave na Kopánke.
14:00 nástup oddielov, vyhodnotenie Dobrodružnej Geografie, uvedenie veľkej hry
15:00 veľká hra Titusov chodník. Pre skupinu, ktorá akurát nebude na trase, je možné si pri ohni opekať.
17:00 vyhodnotenie hry, táborák a záverečná modlitba
Tešíme sa na Vás!
oddieloví vedúci

Blahorečenie Titusa Zemana
2017-09-30 10:30 - 13:00 | priestranstvo pri Kostole Svätej rodiny, Kostol svätej rodiny, Petržalka, 851 01, Slovenská republika
Spolu so saleziánmi vás pozývame na blahorečenie slovenského saleziána kňaza Titusa Zemana, mučeníka z obdobia komunistickej totality, v sobotu 30. septembra o 10.30 h v Petržalke na priestranstve pri Kostole Svätej rodiny.
Viac info (program, organizačné pokyny) nájdete na stránke www.tituszeman.sk.

1. stretnutie Vydrieho brlohu
2017-09-30 17:00 - 18:30 | Skautská klubovňa Fortuna, Františkánska 34, Trnava
Ahojte kamarati a rodicia 😉
zacal sa nam skautsky rok a tak by sme vas chceli pozvat na prvu oddielovku vydier – v sobotu 30.9. o 17:00 vo Fortune na Frantiskanskej 34.
Uvedomujeme si, ze to asi nie je najstastnejsi termin – predpokladam, ze vela z nas sa zucastni na blahoreceni don Titusa Zemana, v blizkej dobe vsak nevieme najst iny vhodny termin.
Bude to uvodne max 1-1,5 hod stretko, ktoreho hlavnou naplnou bude:
– prestup 10 starsich vydier k vlcatam – do novovytvorenej svorky s novym Akelom 😉 (su to – Viliam Kolarovič, Mojmír Skácel, Anton Dobrík, Gregor Vacula, Jakub Ján Proks, Matúš Ďurko, Filip Mikulčík, Tobiáš Zápražný, Michal Tomko, Rasťo Firment)
– prijatie novych clenov / mladat
– prezentacia a zozbieranie dennikov dobrodruznej geografie
– predstavenie noviniek v novom skautskom roku (nove lovecke zapisniky ;-))
– rozdavanie prihlasok
Tesime sa na vas
Cierny medved a Mudry dub

Do Brna z Dobrodružnej geografie
2017-10-21 | Brno, Brno, Česká republika
Krásne sa zapojili a zájazd do Brna získavajú:
Z vydrieho brlohu –
Miško a Dominik Tomkoví
Tadeáš Škuta
Teo Kolarovič
Rasťo Valášek
Vilko a Timko Kolarovičoví
Zo svorky vĺčat –
Alex Jančovič
Dominik Mbontar
Matúš a Lukáš Hájičkoví
Aďo Chmela
Erik Lovás junior
Tomáš Lenghart
Gratulujeme! 😉
doprovod: niekoľkí roveri
Paralelne cestuje do Brna aj Lukášov oddiel a mladší roveri.
Organizačné info prídu „cestovateľom“ mailom.

Kurz skautských zručností
2017-11-07 19:00 - 21:00 | Skautská klubovňa Fortuna, Františkánska 34, Trnava
pre roverov a strážkyne, 1. časť

Elitná družina do Talianska
2017-11-16 17:00 - 2017-11-20 11:00
Naša elitná družina z Lukášovho oddielu cestuje na výpravu európskych elitných družín v Treviso pri Benátkach.

Zatiahni na hlbinu
2017-12-03 - 2017-12-24
alias adventné zamyslenia na každý deň od rovera o. Aďa
na fb stránke Vodkyne a skauti Európy v sekcii Príspevky nájdeš každý deň čerstvé 😉
Požehnaný advent!

Kurz skautských zručností 2
2017-12-05 19:00 - 21:00 | Skautská klubovňa Fortuna, Františkánska 34, Trnava
pre udatných roverov a šumné strážkyne 😉

Kurz skautských zručností 3
2018-01-09 19:00 - 21:00 | Skautská klubovňa Fortuna, Františkánska 34, Trnava
pre udatných roverov a šumné strážkyne ?
